Drom afm Gipfe is a Schutzheisl fom Boarischn-Woid-Varein, Sektion Zwiesl, des im Summa oi Dog und im Winta an de Wochaendn offa is. Siwanachtn gäd aa. Baud woan iss im Hirgschd 1932 fom Straubinger Stodbaumoasta Oskar Schmidt, am 7. Jenna 1933 hodas da Effadlekeit iwagem und am 15. und 16. Juni 1933 is im Rama foa Fäidmess fom domoign Ludwigsthoia Pforra Maier eigweihd woan. Scho domois hom 30 Leid iwanochtn kina.